"In The Place Of A Storm" eklektiline mürakitarri soolode mäsu - lugu mis muuseas jõudis ka nende split'ile Nebulaga. Akustiline pala "Psychic Seasons", folgiliku kõlapõhjaga, meeleolult sarnane avaloole, meelitab ja teeb südame härdaks taaskord raskemeelse, lakooniliselt kõlava viiuliga. "Hinterland Who's Who" on jätkab loos "In The Place Of A Storm" alustatut. "Sessions Of Light" ajab une peale, aga - kulminatsioon on siingi jõuline. Lugude ülesehituse osas täpsustaks seda, et üldises plaanis jagunevad need kaheks: jämmiliku progressiooniga palad, mille lõpptulemust (võib) ligilähedaselt ette aimata, ja siis on teised, mille ülesehitus ei ole niivõrd läbinähtav - mõlemaid jagub.